stanford-oval/wikipedia huggingface dataset:
פאי (עיירה)

| --- | --- |
רחוב בפאי, 2007
רחוב בפאי, 2007
 מדינה:  תאילנד תאילנד
 מחוז:  מה הונג סון
 תאריך ייסוד:  20 בספטמבר 1956 
 אוכלוסייה:  ‏
  ‑ בעיירה:  3,598 (31 בדצמבר 2020)
 קואורדינטות:  19°21′34″N 98°26′13″E﻿ / ﻿19.359324083453°N 98.436883906746°E﻿ / 19.359324083453; 98.436883906746 
 אזור זמן:  UTC +7
  מפת מיקום  מפה מפורטת   (למפת תאילנד מוגדלת) בנגקוק האד-יאי אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן פאי(למפת תאילנד רגילה) בנגקוק האד-יאי אודון טהאני צ'יאנג מאי נאקון ראטצ'אסימה סוראט טהאני קון קאן נאקון סי טמרט פאטאיה פוקט קמבודיה וייטנאם וייטנאם לאוס מיאנמר מלזיה מפרץ תאילנד  ים אנדמן פאי  he tabBackground:;tabBorder:#aaa;defaultTab:0;
 
פאי (בתאית: ปาย) היא עיירה בצפון מחוז מה הונג סון שבצפון מערב תאילנד, סמוך לגבול עם מיאנמר ולאוס, כ-80 קילומטרים צפונית לצ'יאנג מאי. בסוף 2020 מנתה אוכלוסיית העיירה 3,598 תושבים.
היסטוריה

פרק זה לוקה בחסר. אנא תרמו לוויקיפדיה ו.
גישה

פאי שוכנת בדרך 1095 המחברת את מה הונג סון עם צ'יאנג מאי. נמל התעופה של פאי, שהוצא מכלל שימוש במשך עשרים שנה, שופץ בשנים 2005–2006, וב-1 בפברואר 2007 נכנס לשימוש. כעבור שנים אחדות שדה התעופה פאי הפסיק את פעילותו, ולכן, היעד הראשי ממנו ניתן להגיע לפאי בטיסה הוא צ'יאנג מאי. בצ'יאנג מאי יש שדה תעופה גדול יותר המקבל טיסות בינלאומיות ופנימיות, כמו גם חיבור רכבת מבנגקוק. ישנם מיניבוסים שיוצאים מספר פעמים ביום מצ'יאנג מאי אל פאי. הדרך אל העיירה מפותלת מאוד.
תיירות

פאי היה פעם כפר שוק שקט המיושב על ידי אנשי שאן (תאי אתני) שתרבותם מושפעת ממיאנמר. כיום, פאי משגשגת בעיקר על תיירות. בפאי ניתן למצוא מעיינות חמים ונופים מרהיבים. העיירה ידועה בקרב תרמילאים בזכות האווירה הנינוחה שלה, והיא מלאה בבתי אירוח זולים, חנויות מזכרות ומסעדות. פאי הומה מנוכחות תרמילאים רבים, כיוון שהיא מהווה להם נקודת עצירה חשובה וזולה. במרכז העיירה זורם נהר הפאי, כשלגדותיו גסטהאוסים ובתי קפה. ברחובותיה ישנן מסעדות רבות ופאבים. בלילה רחובותיה הופכים לשוק. סביב העיירה יש מפלי מים רבים ומסלולי טיולים. מרבית התיירים מתניידים בעיירה באמצעות אופניים ואופנועים. בסמוך לעיירה ישנם שלושה מוקדים של מעיינות חמים. במרחק של כ-4 קילומטרים נמצא הבודהה הלבנה, פסל גדול ממדים של בודהה. בנוסף ניתן לראות את הפלא הטבעי של קניון פאי (או קונג לאן בתאילנדית) הופך אותו לאחת האטרקציות הפופולריות ביותר בעיירה זו. האזור הייחודי נוצר על ידי סחף מתמשך במשך עשרות שנים לפני שהגיע למצב הנוכחי.
בעיירה פועל בית חב"ד שנפתח בשנת 2019.
הערות שוליים

↑  Sanne, Chiang Mai Travel Guide - The best things to do, In Between Travels, ‏2024-01-19 (באנגלית)
↑  פאי תאילנד: האטרקציות, המלונות וכל מה שמסביב | מרכז למטייל תאילנד, באתר המרכז למטייל תאילנד
↑  A Guide To Pai Canyon Thailand | Everything You Need To Know, ‏2024-04-01 (באנגלית אמריקאית)
ערך זה הוא קצרמרבנושא תאילנד. אתם מוזמנים לתרום לוויקיפדיה ו.
איזרלון

איזרלון (באנגלית: Iserlohn) היא עיר במחוז מרקישר קרייס, בצפון נורדריין-וסטפאליה, גרמניה.
היסטוריה

הכנסייה Pancratius נוסדה בעיר כבר סביב שנת 985, אך המסמך הכתוב הראשון המזכיר את העיר היה רק ב-1150. בשנת 1237 הרוזן של מארק נתן לאיזרלון זכויות עירוניות.
ספורט

העיר היא ביתם של איזרלון רוסטרס, קבוצת הוקי קרח מהליגה הראשונה- DEL. הקבוצה הצטרפה ל-DEL בשנת 2000 והתפתחה מקבוצה בעלת תקציב נמוך לאחת מהקבוצות הטובות בליגה. המועדון משחק את משחקיו הביתיים באיספורטללה איזרלון, המכיל 4,967 צופים. המועדון המקורי, EC Deilinghofen, הוקם בשנת 1959 ופשט את הרגל בשנת 1987.
ערים תאומות

הולנד אלמלו, הולנד
שווייץ ביל/ביין, שווייץ
אוסטריה הל אין טירול, אוסטריה
צרפת אושל, צרפת
צרפת לאבנטי, צרפת
הונגריה נירג'האזה, הונגריה
רוסיה נובוצ'רקסק, רוסיה
גרמניה גלאוכאו, גרמניה
פולין חוז'וב, פולין
אקלים

| אקלים באיזרלון> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באיזרלון> ינואר.3.2.-0.5.82.3 | אקלים באיזרלון> פברואר.4.6.-0.3.59.8 | אקלים באיזרלון> מרץ.7.8.1.5.79.3 | אקלים באיזרלון> אפריל.12.2.3.9.75.8 | אקלים באיזרלון> מאי.16.9.8.1.77.3 | אקלים באיזרלון> יוני.19.8.10.5.105.4 | אקלים באיזרלון> יולי.21.6.12.7.94.8 | אקלים באיזרלון> אוגוסט.21.4.12.5.80.1 | אקלים באיזרלון> ספטמבר.17.2.9.6.74.4 | אקלים באיזרלון> אוקטובר.12.8.6.7.67.9 | אקלים באיזרלון> נובמבר.6.9.3.1.82.8 | אקלים באיזרלון> דצמבר.3.4.0.0.93.0 | אקלים באיזרלון> שנה.12.4.5.7.972.9 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: https://www.dwd.de/DE/Home/home_node.html
בית קטן ביער הגדול

| --- | --- |

הכריכה הקדמית המקורית של הספר
 מידע כללי
 מאת:  לורה אינגלס וילדר 
 איורים:  הלן סוול 
 שפת המקור:  אנגלית 
 סוגה:  סאגה משפחתית, מערבון, רומן לילדים 
 מקום התרחשות:  ויסקונסין 
 הוצאה
 הוצאה:  הארפר, תאגיד סקולסטיק 
 מקום הוצאה:  ארצות הברית 
 תאריך הוצאה:  1932 
 סדרה
 סדרת ספרים:  בית קטן בערבה
 הספר הבא:  בן איכרים
 
עטיפת הספר המקורית באנגלית
בית קטן ביער הגדול (באנגלית: Little House in the Big Woods) הוא רומן ילדים אוטוביוגרפי שנכתב על ידי לורה אינגלס וילדר ופורסם על ידי הארפר ב-1932.  זה היה ספרה הראשון של וילדר שיצא לאור והוא חנך את סדרת בית קטן בערבה שכתבה. הספר מבוסס על סיפורים שסיפר אביה ועל זיכרונות מילדותה המוקדמת ביער הגדול ליד פפין, ויסקונסין, בתחילת שנות ה-70 של המאה ה-19.
תקציר העלילה

הרומן מתאר את חייה של לורה כשהייתה בת חמש. הוא אינו מכיל את הנושאים הבוגרים יותר (אך האמיתיים) בהם עוסקים הספרים מאוחרים יותר של הסדרה (עימותים עם אינדיאנים, מחלות קשות, מוות, בצורת והרס יבולים). החיים התאפיינו בעיקר בעבודה קשה: לורה אוספת שבבי עץ, ועוזרת לאמה ואביה כשהם שוחטים בעלי חיים ומשמרים את הבשר. כל זה לקראת החורף המתקרב. הסתיו הוא תקופה עמוסה מאוד, כי יש להביא גם את הקציר מהגינה והשדות.
בני הדודים באים לחג המולד באותה שנה, ולורה מקבלת בובת סמרטוטים, שהיא קוראת לה שארלוט. מאוחר יותר באותו חורף, משפחת אינגלס הולכת לביתה של סבתא אינגלס על מנת לאסוף "סוכר", שם הם קוטפים ומכינים סירופ מייפל. הם חוזרים הביתה עם דליי סירופ, מספיק כדי להחזיק לכל השנה.
באותו קיץ ובסתיו, משפחת אינגלס שוב שותלת גינה ושדות, ומאחסנת מזון לחורף. האב מחליף עבודה עם חקלאים אחרים כדי שהיבול שלו ייקצר מהר יותר כשיגיע הזמן. לא כל העבודה הייתה חקלאות. ציד וליקוט היו חלקים חשובים גם בפרנסת משפחת אינגלס. כשהאב הלך ליער לצוד, הוא בדרך כלל חזר הביתה עם צבי ואז עישן את הבשר לחורף הקרוב. יום אחד הוא הבחין בעץ עם דבורין וחזר מוקדם כדי להביא את אמבט הכביסה ודלי החלב כדי לאסוף את הדבש. כשחזר בערבי חורף, לורה ומרי תמיד התחננו בפניו לנגן בכינור שלו; הוא היה עייף מדי מעבודת החווה כדי לשחק בקיץ.  הם נהנו מהנוחות של ביתם ורקדו לצלילי הכינור של אבא.
קבלה

הרומן (שעלה שני דולרים) נסקר בהרחבה ב- New York Herald Tribune בגיליון 12 ביוני 1932.
בהתבסס על סקר מקוון משנת 2007, האגודה הלאומית לחינוך בארצות הברית רשמה את הרומן כאחד מ"100 הספרים המובילים של המורים לילדים". בשנת 2012, הוא דורג במקום ה-19 ברשימת 100 ספרי הילדים המובילים שיצא לאור על ידי School Library Journal, הראשון מבין שלושה ספרי בית קטן בערבה שנמצאים ב-100 המובילים
הערות שוליים

↑  "Teachers' Top 100 Books for Children". National Education Association (nea.org). 2007. נבדק ב-22 באוגוסט 2012. {{cite web}}:  (עזרה)
↑  Bird, Elizabeth (7 ביולי 2012). "Top 100 Chapter Book Poll Results". A Fuse #8 Production. Blog. School Library Journal (blog.schoollibraryjournal.com). אורכב מ-המקור ב-13 ביולי 2012. נבדק ב-22 באוגוסט 2012. {{cite web}}:  (עזרה)
| בית קטן בערבה |
| --- | --- | --- |
| ספרים | בית קטן ביער הגדול • בן איכרים • בית קטן בערבה (ספר) • בית קטן על גדות נחל השזיף • בית קטן על גדות אגם הכסף • החורף הארוך • עיר קטנה בערבה • שנים של זהב • בדרך הביתה (ספר) • ארבע השנים הראשונות |  |
| תוכניות טלוויזיה | בית קטן בערבה (סדרת טלוויזיה) • בית קטן בערבה (סדרת טלוויזיה, 2025) |  |
| דמויות | צ'ארלס אינגלס • קרוליין אינגלס • מרי אינגלס • לורה אינגלס ויילדר • אלמנזו ויילדר • קארי אינגלס • גרייס אינגלס • רוז ויילדר ליין |  |
| שחקני טלוויזיה | מייקל לנדון • מליסה גילברט |  |
| --- | --- |
בקרת זהויות :  GND: 1135733120  LCCN: n2024009809  SUDOC: 225676842  VIAF: 186877612   WorldCat (עם VIAF): 186877612
מרחק מעגל גדול

תרשים המאייר מרחק מעגל-גדול (מצויר באדום) בין שתי נקודות P ו-Q על פני הכדור.
מרחק המעגל הגדול או המרחק הספירי הוא המרחק בין שתי נקודות על ספירה, הנמדד לאורך קשת המעגל הגדול ביניהן. קשת זו היא הדרך הקצרה ביותר בין שתי הנקודות על פני הספירה. (לשם השוואה, הנתיב הקצר ביותר שעובר דרך פנים הכדור הוא המיתר בין הנקודות.)
על משטח עקום, המושג קווים ישרים מוחלף במושג כללי יותר של מסילה גיאודזית, מסילה שהיא ישרה מקומית ביחס למשטח. על הספירה המסילות הגיאודזיות הן מעגלים גדולים, שמרכזם הוא מרכז הכדור.
כל שתי נקודות על הספירה שאינן נקודות אנטיפודיות שוכנות על פני מעגל גדול ייחודי, שהנקודות מפרידות לשתי קשתות; מרחק המעגל הגדול בין הנקודות הוא אורך הקשת הקצרה יותר. אורך הקשת פרופורציוני לזווית המרכזית בין הנקודות. אם זווית זו נמדדת ברדיאנים מכפלתה ברדיוס הכדור נותנת את אורך הקשת.
כל שתי נקודות אנטיפודיות שוכנות על אינסוף מעגלים גדולים, שכל אחד מהם מתחלק לשתי קשתות שוות, שאורכן π מוכפל ברדיוס הספירה.
נוסחאות

יהיו  \lambda _{1},\phi _{1} ו  \lambda _{2},\phi _{2} קוי האורך והרוחב הגאוגרפי של שתי נקודות 1 ו-2, ויהיו  \Delta \lambda ,\Delta \phi  ההפרשים המוחלטים ביניהן; אז  \Delta \sigma , הזווית המרכזית בין הנקודות, ניתנת על ידי משפט הקוסינוסים של הגיאומריה הספירית, כאשר אחד הקטבים משמש כנקודת עזר שלישית על הספירה
בהינתן זווית זו ברדיאנים, ניתן לחשב את אורך הקשת  d על ספירה ברדיוס r
קשר בין הזווית המרכזית ואורך המיתר

הזווית המרכזית  \Delta \sigma  קשורה באורך המיתר של כדור יחידה  \Delta \sigma _{\text{c}}\,\! :
למרחקים קצרים (  |\Delta \sigma _{\text{c}}|\ll 1 ) ניתן לקרב ביטוי זה על ידי שימוש בפיתוח טיילור:
קשר בין הזווית המרכזית ואורך המיתר > נוסחאות חישוביות

במערכות מחשב עם יצוג נקודה צפה בעל דיוק נמוך, נוסחת החוק הכדורית של הקוסינוס עלולה להיות בעלת שגיאות עיגול משמעותית עבור מרחקים קטנים (שתי הנקודות שהמרחק ביניהן על פני כדור הארץ הוא קילומטר אחד, הקוסינוס של הזווית המרכזית ביניהן קרוב ל-0.99999999). במערכות מודרניות, שבהן משתני נקודה הצפה מיוצגים בעזרת 64 סיביות, לנוסחת החוק הקוסינוס הספירית, אין שגיאות עיגול משמעותיות למרחקים גדולים מכמה מטרים על פני כדור הארץ. נוסחת האברסין יותר יציבה נומרית למרחקים קטנים, מכיוון שהיא מתבססת על אורך המיתר:
מבחינה היסטורית, השימוש בנוסחא זו הפך פשוט בזכות הזמינות של טבלאות לפונקציית האברסין :  \operatorname {hav} \theta =\sin ^{2}{\frac {\theta }{2}} ו  \operatorname {archav} x=2\arcsin {\sqrt {x}} .
להלן הנוסחה המקבילה, המבטאת את אורך המיתר במפורש כפונקציה של  \Delta \lambda ,\Delta \phi :
כאשר  \phi _{\text{m}}={\tfrac {1}{2}}(\phi _{1}+\phi _{2}) .
למרות שנוסחה זו מדויקת לרוב המרחקים בכדור, גם היא סובלת משגיאות עיגול במקרה הפרטי של נקודות אנטיפודיות. נוסחה המדויקת לכל המרחקים היא המקרה הפרטי של נוסחת וינסנטי(אנ') עבור אליפסואיד בעל צירים ראשיים ומשניים שווים:
הערות שוליים

↑  Kells, Lyman M.; Kern, Willis F.; Bland, James R. (1940). Plane And Spherical Trigonometry. McGraw Hill Book Company, Inc. pp. 323-326. נבדק ב-13 ביולי 2018. {{cite book}}:  (עזרה)
↑  "Calculate distance, bearing and more between Latitude/Longitude points". נבדק ב-10 אוג' 2013. {{cite web}}:  (עזרה)
↑  Sinnott, Roger W. (באוגוסט 1984). "Virtues of the Haversine". Sky and Telescope. 68 (2): 159. {{cite journal}}:  (עזרה)
↑  Vincenty, Thaddeus (1975-04-01). "Direct and Inverse Solutions of Geodesics on the Ellipsoid with Application of Nested Equations" (PDF). Survey Review. Kingston Road, Tolworth, Surrey: Directorate of Overseas Surveys. 23 (176): 88–93. Bibcode:1975SurRv..23...88V. doi:10.1179/sre.1975.23.176.88. נבדק ב-2008-07-21.
המחשה של הזווית המרכזית, Δσ, בין שתי נקודות, P ו-Q. λ ו-φ הן זוויות האורך והרוחב של P בהתאמה
פעולות טרור בחיפה

ערך זה מונה רשימת פיגועי טרור שהתרחשו בחיפה במסגרת הסכסוך הישראלי-פלסטיני.
הפיגועים > 1947

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 9 בדצמבר | אקדח | 1 | 0 | ערבי תושב חיפה | רצח היינריך שטרן: ערבי תושב חיפה רצח יהודי תושב העיר בירי 3 כדורי אקדח בתחילת מלחמת השחרור. |
הפיגועים > 1969

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 24 ביולי | מטען חבלה | 0 | 3 | פאוזי נימר | 3 נערים נפצעו קל ממטען חבלה בכיכר חמרה. |
| 31 באוגוסט | פיגוע תופת | 0 | 2 | פאוזי נימר | מטען חבלה התפוצץ מחוץ לקולנוע פאר בעיר, 2 נשים נפצעו באורח קל, לא היו הרוגים. |
| 22 באוקטובר - 23 באוקטובר | פיגועי תופת | ‏ 2 | 23 | פאוזי נימר ויוסף אבו אל-חיר | מתקפת הטרור בחיפה: 2 מחבלים ערבים ישראלים ביצעו מספר פיגועי תופת שבוצעו בימים רביעי-חמישי י' בחשוון - י"א בחשוון ה'תש"ל, 22-23 באוקטובר 1969 בהם נרצחו 2 ונפצעו 23 יהודים במספר פיגועי תופת בבנייני מגורים בכמה זירות בחיפה. |
הפיגועים > 1971

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 20 באוקטובר | פיגוע תופת | 0 | 4 |  ? | 4 פצועים כתוצאה מפיצוץ מטען חבלה באוטובוס בכיכר פלמר. |
הפיגועים > 1982

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 11 ביוני | פיגוע דקירה | ‏ 1 | 0 | כמאל ומוחמד סביחי ובן דודם עאטף סביחי | רצח דפנה כרמון: אונס ורצח של צעירה בת 21, דפנה כרמון, שהתבצע בישראל ביוני 1982. במעשים הורשעו אחמד קוזלי, האחים כמאל ומוחמד סביחי ובן דודם עאטף סביחי. עם השנים עלו טענות בנוגע למחדל משטרתי בטיפול בפרשה וכן נטען שהרשעת הנאשמים התבססה על הודאות שהתקבלו על סמך אלימות קשה. בית המשפט דחה בקשות למשפט חוזר. |
הפיגועים > 1983

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 8 בדצמבר | חטיפה | 1 | 0 | מספר ערבים ישראלים תושבי סכנין | רצח דני כץ: פרשת רצח ואונס של נער ישראלי שנרצח בשנת 1983 בחיפה. פרשת הרצח זכתה להד רב במדינה לא רק בגלל אופיו האכזרי של הרצח, אלא גם בגלל משפטם של חמשת הרוצחים, שטענו כי ההודאות נגבו מהם תוך שימוש באמצעי חקירה פסולים. בעקבות דוח שכתבה המשנה ליועץ המשפטי לממשלה, יהודית קרפ נערך לנאשמים משפט חוזר בו הורשעו שנית כמו גם בערעור. |
הפיגועים > 1985

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 29 בספטמבר | מטען חבלה | 1 | עשרות |  ? | עשרות פצועים בפיגוע מטען חבלה בשוק הטורקי בעיר התחתית בחיפה, עשרות נפצעו ואחד מהם נפטר מפצעיו לאחר חודש. |
הפיגועים > 1987

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 29 ביוני | מטען חבלה | 0 | 2 | ? | 2 מבלים ברצועת החוף של חיפה נפצעו באורח קל בפיגוע כתוצאה ממטען חבלה שהוסתר במקום מסוים בחוף הים. |
הפיגועים > 1988

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 20 באוגוסט | רימון יד | 0 | 25 |  ? | 25 פצועים במרכז קניות בזריקת רימון בחיפה. |
הפיגועים > 1990

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 29 בדצמבר | פיגוע דקירה | 1 | 0 | 2 ערבים מג'נין | תושב חיפה יוסף מלכין נרצח על ידי 2 מחבלים מג'נין בדירתו בפיגוע דקירה. |
הפיגועים > 1992

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 12 בספטמבר | פיגוע ירי | 1 | 0 | חמאס | יהודי נרצח בשכונת הדר הכרמל בפיגוע ירי. |
הפיגועים > 1996

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 3 בפברואר | פיגוע דקירה | 1 | 0 | 2 מחבלים מג'נין | עמרם רביבו תושב טירת כרמל שיצא עם חבריו לבלות בחיפה נרצח על ידי 2 מחבלים מג'נין, גופתו התגלתה לאחר יום. |
הפיגועים > 1999

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 5 בספטמבר | פיגוע תופת | 0 | 0 | חמאס | פיגוע תופת במרכזית בת גלים ובתחנה המרכזית של טבריה, לא היו נפגעים. |
הפיגועים > 2001

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 5 בפברואר | פיגוע דקירה | ‏ 1 | 0 |  ? | ישמעל אבדייב נרצח על ידי שני מחבלים בדקירות סכין, בעת שירד מהאוטובוס בדרכו לביתו בתום יום עבודה. רק למחרת נתגלתה גופתו. |
| 1 באפריל | פיגוע דקירה | 1 | 0 | חזבאללה | היהודייה דינה גואטה נרצחה בפיגוע דקירה בסמוך לנמל חיפה על ידי מחבלים המזוהים עם ארגון הטרור חזבאללה. |
| 2 בדצמבר | פיגוע התאבדות | 15 | 40 | חמאס | הפיגוע בקו 16: בפיגוע התאבדות באוטובוס בשכונת חליסה בחיפה נרצחו 15 אנשים ו-40 נפצעו. חמאס נטל אחריות לפיגוע. |
| 9 בדצמבר | פיגוע התאבדות | 0 | 30 | הג'יהאד האסלאמי הפלסטיני | 30 אנשים נפצעו בפיגוע התאבדות בצ'ק פוסט. |
הפיגועים > 2002

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 31 במרץ | פיגוע התאבדות | 16 | 40 | חמאס | הפיגוע במסעדת מצה: פיגוע התאבדות שאירע במסעדה בעיר סמוך לגרנד קניון ב-31 במרץ 2002, חול המועד פסח. בפיגוע נרצחו 16 ישראלים, בהם שלושה אבות עם ילדיהם. פיגוע זה היה חלק מגל פיגועים גדול של האינתיפאדה השנייה. ימים אחדים קודם לפיגוע נערך גיוס חירום של אלפי חיילי מילואים למבצע חומת מגן, שהחל יומיים לפני הפיגוע, במטרה למגר את גל הטרור. |
הפיגועים > 2003

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 5 במרץ | פיגוע התאבדות | 17 | 53 | מוחמד עמדאן סלים קוואסמה מחבל חמאס | הפיגוע בקו 37: פיגוע התאבדות שאירע ב-5 במרץ 2003, באוטובוס קו 37 של אגד, בשדרות מוריה בחיפה, בו נרצחו 17 אנשים, בהם אב ובנו ועוד שמונה תלמידי בית ספר, בידי מחבל מתאבד מהחמאס. |
| 4 באוקטובר | פיגוע התאבדות | 21 | 51 | הנאדי ג'רדאת מחבלת הג'יהאד האסלאמי הפלסטיני | הפיגוע במסעדת מקסים: פיגוע התאבדות שביצע הג'יהאד האסלאמי ביום שבת, 4 באוקטובר 2003, ב"מסעדת מקסים" בחיפה. בפיגוע נרצחו 21 אנשים. |
הפיגועים > 2009

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 21 במרץ | פיגוע התאבדות | 0 | 0 |  ? | סוכל פיגוע התאבדות גדול בקניון סינמול בחיפה. |
הפיגועים > 2016

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 24 בנובמבר | הצתה | ‏ 0 | 166 | מספר ערבים ישראלים | השריפה הגדולה בחיפה: בבוקר 24 בנובמבר הוצתו כ-4 דליקות על ידי מספר ערבים ישראלים ברחבי העיר, כבר לאחר כשעתיים השריפה איימה על כ-13 שכונות, פונו מעל 88,000 מתושבי העיר ונשרפו כ-600 בתים. כ-164 נפצעו משאיפת עשן בהם אישה מבוגרת באורח בינוני. |
הפיגועים > 2017

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 3 בינואר | פיגוע ירי | 1 | 1 | מוחמד שינאווי, תושב חיפה | פיגוע הירי בעיר התחתית: פיגוע ירי שהתרחש ב-3 בינואר 2017, בו ביצע המחבל מוחמד שינאווי בן 20 תושב שכונת חליסה שבחיפה שלושה אירועי ירי שונים בעיר התחתית בחיפה על רקע לאומני כנגד יהודים, ורצח את הטכנאי גיא יעקב כפרי בן 48 מהעיר נשר. |
הפיגועים > 2021

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 9 במאי - 15 במאי | פיגוע דקירה, פיגוע דריסה, פיגוע ירי, הצתה | 0 | לפחות 4, ו-2 בתי כנסת שנהרסו | מאות ערבים תושבי חיפה, טייבה וסכנין | המהומות בחיפה: כחלק מהמהומות בישראל ב-2021 ומבצע שומר החומות, גם בחיפה אירעו התפרעויות רבות לאורך ספר ימים בחודש מאי על ידי ערבים תושבי העיר ומספר ערים ערביות נוספות כנגד יהודים תושבי העיר, בהתפרעויות נפצעו מספר יהודים ובוצעו מספר פיגועי דריסה ונפגעו 2 בתי כנסת. |
| 15 במאי | פיגוע דריסה | 0 | 0 | מחבל ערבי תושב חיפה | פיגוע דריסה לעבר שוטרים שביצעו ירי לעברו והוא לא הספיק לדרוס אותם. |
הפיגועים > 2022

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 26 בפברואר | יידוי אבנים | 0 | 0 | 3 נערים תושבי חליסה | 3 נערים ערבים תושבי שכונת חליסה יידו אבנים לעבר מכוניות של יהודים בדרך הגיבורים בחיפה על רקע לאומני. |
| 15 באפריל | פיגוע דקירה | 0 | 1 | צעירה תושבת חיפה | מחבלת בת 15 תושבת העיר דוקרת באורח בינוני יהודי בן 47 בגן הזיכרון בעיר כמה שעות לפני ליל הסדר. |
| 15 באוקטובר | יידוי אבנים | 0 | 0 | מחבל תושב מזרח ירושלים | בן 24 תושב מזרח ירושלים יידה אבנים אל עבר 3 מכוניות ו-2 ניידות משטרה על רקע לאומני. |
הפיגועים > 2024

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 29 בינואר | פיגוע דריסה ופיגוע גרזן | 0 | 1 | וסים אבו אל היג'א תושב טמרה | המחבל הערבי ישראלי וסים אבו אל היג'א תושב טמרה דרס חייל באורח קשה בכניסה לבסיס חיל הים של חיפה וניסה לרצוח עוברי אורח עם גרזן וחוסל לפני שפגע עוד. |
הפיגועים > 2025

| תאריך | סוג | הרוגים | פצועים | מבצע | תיאור |
| --- | --- | --- | --- | --- | --- |
| 3 במרץ | פיגוע דקירה | 1 | 3 | יתרו שאהין בן 20 משפרעם | פיגוע הדקירה במרכזית המפרץ |
רוברטה פלאק

| --- | --- |

רוברטה פלאק, 1976
 לידה:  10 בפברואר 1937 בלאק מאונטיין, צפון קרוליינה, ארצות הברית
 פטירה:  24 בפברואר 2025 (בגיל 88) מנהטן, ניו יורק, ארצות הברית ארצות הברית
 שם לידה:  Roberta Cleopatra Flack 
 מוקד פעילות:  ארצות הברית 
 תקופת הפעילות:  1969–2025 (כ־56 שנים)
 מקום לימודים:  אוניברסיטת הווארד, אוניברסיטת מסצ'וסטס 
 סוגה:  ג'אז, מוזיקת נשמה, פולק, רית'ם אנד בלוז
 סוג קול:  קונטרה אלט 
 שפה מועדפת:  אנגלית 
 כלי נגינה:  קול, פסנתר
 חברת תקליטים:  אטלנטיק רקורדס, קפיטול רקורדס, RSA
 פרסים והוקרה:  פרס גראמי למפעל חיים (2020)  פרס המוזיקה האמריקאית לזמרת הנשמה/R&B האהובה (1974)  פרס הגראמי לביצוע סולו הפופ הנשי הטוב ביותר (1974)  פרס גראמי לביצוע הפופ הטוב ביותר של צמד או להקה (1973)  פרס גראמי להקלטת השנה (1973)  פרס גראמי להקלטת השנה (1974) 
 www.robertaflack.com
 פרופיל ב-IMDb
 
רוברטה פלאק בהופעה בשנת 1992
רוברטה פלאק (באנגלית: Roberta Flack;‏ 10 בפברואר 1937 – 24 בפברואר 2025) הייתה זמרת אמריקאית בסוגות מוזיקת נשמה, ג'אז, פולק ורית'ם אנד בלוז. שירה "The First Time Ever I Saw Your Face" הגיע למקום הראשון במצעד בילבורד ב-1973 וזכה בפרס גראמי באותה שנה. שנה מאוחר יותר הגיע שירה "Killing Me Softly with His Song" לאותם הישגים.
ביוגרפיה

נולדה בצפון קרוליינה וגדלה בווירג'יניה.
היא ירשה את שם משפחתה מאמה, איירין פלאק, שהייתה זמרת בכנסייה. פלאק נחשפה לראשונה למוזיקה אפריקנית-אמריקנית כשהאזינה לשירתן של מהליה ג'קסון וסאם קוק בכנסייה שרוב באיה היו שחורים.
בגיל 15 התקבלה ללימודים באוניברסיטת הווארד בוושינגטון די. סי. על סמך מלגת הצטיינות במוזיקה. לאחר שסיימה את לימודי התואר הראשון בגיל 19, ביקשה להמשיך בלימודים. אלא שמותו הפתאומי של אביה אילץ אותה להתחיל לעבוד כמורה למוזיקה.
קריירה

במקביל לעבודתה ליוותה פלאק זמרי אופרה בפסנתר ושרה בעצמה במועדונים בוושינגטון. ב-1968 איתר אותה מפיק אטלנטיק רקורדס שרה במועדון, וארגן לה מבחן בחברה. בינואר 1969 ראה אור אלבום הבכורה שלה, "First Take" בחברת אטלנטיק רקורדס. התקליט לא היה להיט עד שקלינט איסטווד שילב את השיר "The First Time Ever I Saw Your Face" מתוכו בפסקול סרטו הראשון כבמאי, "מיסטי" (אנ') מ-1971. השיר הפך ללהיט, שהה שישה שבועות בראש המצעד ב-1972, והתקליט היה לתקליט זהב. פלאק ואיסטווד נותרו קשורים, וב-1983 הקליטה פלאק את המוזיקה עבור סרטו הארי המזוהם. בשנת 1997 הוציאה את אלבום חג המולד, The Christmas Album.
קריירה > להיטים מוכרים

להיטה הידוע הורג אותי ברכות בשירו ("Killing Me Softly with His Song") נכתב על ידי נורמן גימבל, ופלאק הקליטה לו גרסה ב-1973. השיר בוצע לראשונה ב-1972 על ידי לורי ליברמן. ליברמן טענה, שאחרי שהאזינה לשיר "כיסאות ריקים" של דון מקליין (מתוך אלבום המופת שלו אמריקן פאי (אנ')), היא עברה חוויה חזקה של הזדהות, וכתבה על כך שיר. כשסיפרה על כך לגימבל, הוא כתב את השיר, שהולחן על ידי צ'ארלס פוקס ובוצע על ידי ליברמן. המלחין פוקס הכחיש את היותה של ליברמן המקור לשיר. הוא טען שגימבל והוא כתבו את השיר, נתנו אותו לליברמן, וזו העירה שהשיר מזכיר לה את תגובתה הרגשית החזקה למשמע שירתו של דון מקליין. מקליין עצמו טוען עד היום, שהוא אכן היווה השראה לשיר של גימבל.
השיר שהה ארבעה שבועות במקום הראשון במצעד, נבחר להיכל התהילה של פרס גראמי ב-1999, והגיע למקום ה-360 ברשימת 500 השירים הגדולים בכל הזמנים של מגזין המוזיקה רולינג סטון. האלבום "Killing Me Softly" בו הופיע השיר, וכן גרסה של פלאק לשיר "סוזן" של לאונרד כהן, הגיע לכמות מכירות של פלטינה כפולה.
בהמשך הקריירה שיתפה פלאק פעולה עם הזמר דוני הת'וויי (Donny Hathaway) עד מותו ב-1979. שיריהם המשותפים "Where Is the Love" ו-"The Closer I Get to You" היו ללהיטים מוכרי-מיליונים. כן שרה עמו בדואט את שירו של ג'יימס טיילור, "You've Got a Friend".
בשנות השמונים לא חזרה פלאק על הישגיה מן העשור הקודם. ב-1982 ביצעה את שירו של ברט בכרך, "Making Love", בסרט באותו שם. ב-1986 הקליטה את שיר הנושא של סדרת הטלוויזיה "משפחת הוגאן", שליווה את הסדרה במשך שש עונות.
ב-2012 הוציאה פלאק את האלבום "Let it Be Roberta", הכולל גרסאות כיסוי לשירי הביטלס.
בשנת 2022 יצא סרט דוקומנטרי על פלאק ושירתה, במסגרת פסטיבל הסרטים הדוקומנטריים DOCNYC בניו יורק.
חיים אישיים

ב-1975 עברה פלאק להתגורר בבניין הדקוטה בניו יורק, מול דירתם של ג'ון לנון ויוקו אונו.
בנובמבר 2022 נודע כי חלתה ב-ALS, ומתקשה בדיבור וכי סבלה משבץ כמה שנים קודם לכן. מתה ב-24 בפברואר 2025.